Diari Oficial de la Generalitat Valenciana


Sumari del DOGV 6264, del 11-05-2010 (2010/4237)

Notificació de la sentència dictada en el judici ordinari número 880/2008.
--------------------------------------------------------------------------

### Dades del document

Número de DOGV
:   6264

Data del DOGV
:   11-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4237


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 880/2008. [2010/4237]  
Judici ordinari 000880/2008   
Demandant: Pérez Arbona, SL.   
Procuradora: Natalia del Moral Aznar.   
Demandat: Covasal Pintura y Decoración, SL, Miguel Ángel Villena Atienzar i Pedro Terrádez Morcillo.  
Jorge Víctor Iglesias de Baya, secretari del Jutjat Mercantil número 2 de València, faig saber: Que en aquest Jutjat a càrrec meu, se segueixen les actuacions de judici ordinari 000880/2008 a instàncies de Pérez Arbona, SL, representat per la procuradora Natalia del Moral Aznar, contra Covasal Pintura y Decoración SL, Miguel Ángel Villena Atienzar i Pedro Terrádez Morcillo, en què per la resolució del dia de hui he disposat, com ara ho efectue, notificar la sentència número 49/2010 dictada en les actuacions indicades al demandat en parador ignorat, Covasal Pintura y Decoración, SL, Miguel Ángel Villena Atienzar i Pedro Terrádez Morcillo.   
La sentència té l'encapçalament i part dispositiva que literalment són així:   
«Sentència número 49/2010   
Magistrat jutge que la dicta: Fernando Presencia Crespo.   
Lloc: València.  
Data: 19 de febrer de 2010.   
Part demandant: Pérez Arbona, SL.   
Procuradora: Natalia del Moral Aznar.   
Part demandada: Covasal Pintura y Decoración, SL, Miguel Ángel Villena Atienzar i Pedro Terrádez Morcillo.  
Objecte del judici: societats mercantils i cooperatives.   
Dispositiva   
Estime la demanda interposada per la mercantil Pérez Arbona, SL, representada per la procuradora senyora Natalia del Moral Aznar, contra Covasal Pintura i Decoración, SL, Miguel Ángel Villena Atienzar i Pedro Terrádez Morcillo, i condemne els demandats a pagar de manera conjunta i solidària a l'actora la quantitat de 60.996,88 euros, més els interessos legals des de la interposició de la demanda, i els faig imposició expressa de les costes causades.   
Notifiqueu aquesta resolució a les parts i feu-los saber que s'hi pot anunciar un recurs d'apel·lació per a la Secció Novena de l'Audiència Provincial de València, dins dels cinc dies hàbils següents a la notificació.   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Haurà de constituir el dipòsit mitjançant l'ingrés de la quantitat indicada al banc Banesto, en el compte corresponent a aquest expedient, indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.   
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.   
Aquesta és la meua sentència, que pronuncie, mane i firme».   
En la mateixa data es procedeix a fer pública aquesta resolució mitjançant la notificació a les parts; en done fe.   
I perquè valga de notificació de la sentència als demandats en parador desconegut, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
València, 31 de març de 2010.- El secretari: Jorge Víctor Iglesias de Baya.